EVA 2023-2330-0041

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2 in 18/23), tretjega odstavka 22. člena, prvega odstavka 35. člena, drugega odstavka 40. člena in prvega odstavka 93. člena Uredbe o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 17/23) Vlada Republike Slovenije izdaja

SKLEP

**o določitvi seznama čebelarske opreme, zdravil za zatiranje varoj na osnovi organskih kislin in eteričnih olj, ki so dovoljena v ekološkem čebelarstvu, sadik medonosnih rastlin ter najvišje višine priznanih stroškov nakupa čebelarske opreme, zdravil za zatiranje varoj na osnovi organskih kislin in eteričnih olj, ki so dovoljena v ekološkem čebelarstvu, sadik medonosnih rastlin in nakupa oziroma cene izdelave satnice za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023-2027**

I

Ta sklep določa podroben seznam čebelarske opreme, katere nakup se sofinancira in najvišjo višino priznanih stroškov nakupa posamezne čebelarske opreme, seznam in najvišjo višino priznanih stroškov nakupa zdravil za zatiranje varoj na osnovi organskih kislin in eteričnih olj, ki so dovoljena v ekološkem čebelarstvu, seznam sadik medovitih rastlin in najvišjo višino priznanih stroškov nakupa posamezne sadike medovite rastline, najvišjo višino priznanih stroškov nakupa satnice, ceno satnice v primeru predelave voska v satnice oziroma ceno satnice v primeru lastne izdelave satnic iz voska lastne predelave s certifikatom ali analiznim izvidom, za izvajanje intervencij v sektorju čebelarskih proizvodov iz strateškega načrta skupne kmetijske politike 2023–2027.

II

Podroben seznam čebelarske opreme, seznam zdravil za zatiranje varoj na osnovi organskih kislin in eteričnih olj, ki so dovoljena v ekološkem čebelarstvu, in podrobnejši seznam sadik medovitih rastlin je določen v Prilogi, ki je sestavni del tega sklepa.

III

Stroški nakupa posamezne čebelarske opreme, najvišja višina priznanih stroškov nakupa zdravil za zatiranje varoj na osnovi organskih kislin in eteričnih olj, ki so dovoljena v ekološkem čebelarstvu, najvišja višina priznanih stroškov nakupa posamezne sadike medovite rastline, in najvišje višine priznanih stroškov nakupa satnice, cene satnice v primeru predelave voska v satnice oziroma cene satnice v primeru lastne izdelave satnic iz voska lastne predelave s certifikatom ali analiznim izvidom, se izračunajo z uporabo najvišje višine priznanih stroškov iz Priloge tega sklepa.

IV

Ta sklep začne veljati naslednji dan po objavi v Uradnem listu Republike Slovenije.

Št. 007-128/2023/xx

Ljubljana, xx. marca 2023

EVA 2023-2330-0041

Vlada Republike Slovenije

 dr. Robert Golob

 predsednik